open-index/open-wikipedia-markdown huggingface dataset:
CICERO Senter for klimaforskning

**CICERO Senter for klimaforskning** (av *Center for International Climate and Environmental Research Oslo*) er et norsk tverrfaglig forskningsinstitutt. Det ble opprettet av den norske regjeringen i 1990 og er en del av Universitetet i Oslos «randsone». CICERO har et nasjonalt mandat til å formidle klimaforskning.  Seks av instituttets forskere var med å skrive FNs klimapanels sjette hovedrapport og flere forskere har bidratt i panelets rapporter siden 1992. CICERO leder og deltar i store EU-prosjekter og nasjonale forskningsprosjekter der over 90 samfunnsaktører deltar. CICERO er i tett dialog med beslutningstakere i politikk, forvaltning, næringsliv og sivilsamfunn i spørsmål om klimaendringer og klimapolitikk. 

CICERO jobber med forsknings- og formidlingsoppdrag finansiert av blant annet Norges forskningsråd og EUs rammeprogrammer. I tillegg utføres forsknings- og konsulentoppdrag for departementer og underliggende etater, næringslivet og nasjonale og internasjonale organisasjoner, blant annet Verdensbanken. 

Forskningen på CICERO er delt inn i sju ulike forskningsgrupper: Konsekvenser  (ser på sammenhengen mellom fysiske klimaendringer og økonomiske og samfunnsmessige konsekvenser). Klima og samfunn (ser på omstillingsprosesser mot et klimatilpasset lavutslippssamfunn). Klimasystemet (de fysiske prosessene og konsekvensene av klimaendringene). Atmosfæreforskning (prøver å finne ut hvilken rolle gasser, aerosoler og skyer spiller). Klimapolitikk (studerer klimapolitikk og politikkutvikling i et bredt perspektiv). Klimaøkonomii] (gjør økonomiske analyser av klimapolitikk og ser på hvordan politiske virkemidler kan gjennomføres). Globale utslipp (forsker på trender i utslipp av klimagasser og undersøker hva som får disse til å endre seg).

Magasinet Klima er CICEROs månedlige nyhetsbrev. Hver utgave har et nytt tema, som CICEROs egne forskere er med å belyse fra ulike ståsted: Magasinet Klima

CICERO er en del av CIENS – Forskningssenter for miljø og samfunn, og er tilknyttet Universitetet i Oslo gjennom en samarbeidsavtale som definerer CICERO som del av UiOs «randsone».

Fra 2008 til 2018 utviklet CICERO tjenesten Shades of Green hvor de tilbød uavhengige vurderinger av investeringsrammeverket til grønne obligasjoner. Tjenesten ble skilt ut i eget datterselskap i 2018 og solgt til S&P Global i 2022. 

## Direktører
*Ted Hanisch (1990–1993)
*Helga Hernes (1993–1996)
*Knut H. Alfsen (1997–2002)
*Pål Prestrud (2002–2012)
*Cecilie Mauritzen (2012–2013)
*Kristin Halvorsen (2014–)

## Referanser


## Eksterne lenker
* 
*
Darko Kovačević

**Darko Kovačević** (serbisk kyrillisk: *Дарко Ковачевић*) (født 18. november 1973 i Kovin i SFR Jugoslavia) er en tidligere serbisk fotballspiller som for tiden er direktør i den greske klubben Olympiakos. Han er kanskje best kjent fra sin tid i Real Sociedad, hvor han sammen med Nihat Kahveci utgjorde et av La Liga sine beste spisspar. Hans største styrke er hodestyrke, avslutninger og styrke. Kovačević var en svært viktig spiller for Olympiakos sesongen 07-08.

## Spillerkarriere
Kovačević startet karrieren i Zrenjanin-klubben FK Proleter, og allerede i en alder av 19 år ble det klart at man hadde med en storscorer å gjøre. I løpet av sine to sesonger i klubben scoret han mer enn et mål per annenhver kamp, og ble raskt plukket opp av storklubben Røde stjerne Beograd. Darko Kovacevic markerte seg umiddelbart, og ble et av europeisk fotballs største spiss-prospekter. Han fikk også sin første oppkalling til det Jugoslaviske landslaget. Etter å ha scoret utrolige 37 mål på 47 kamper, gikk turen til engelske Sheffield Wednesday i desember 1995 for 2 millioner pund.

Kovačević viste bra takter med en gang i England, men det ble relativt fort klart at han manglet en del elementer for å bli en toppspiss i England. Dermed ble det bare et halvår i klubben, før han sommeren 1996 gikk til spanske Real Sociedad. Det var her han virkelig gjorde seg kjent, og etablerte seg som en av Europas mest fryktede angripere. Til slutt ble han solgt til italienske Juventus for 10 millioner pund. I Torino-klubben fant Kovacevic nettet både i Serie  A og i europeiske turneringer, men klubbledelsen følte likevel at serberen underpresterte. Det hele endte med salg til SS Lazio etter et halvår i Juventus. I Lazio ble han en skuffelse, og scoret ikke et eneste mål i Serie A.

Dermed ønsket Kovačević seg tilbake til klubben hvor han av fansen var satt så høyt, nemlig Real Sociedad. Og slik ble det. Sommeren 2002 ble han hentet tilbake til Anoeta, hvor han raskt ble supporternes aller største favoritt. Det var her han fikk spille i sammen med tyrkiske Nihat Kahveci, og de to ble i sammen kanskje Spanias aller beste spisspar. Hans seks år i Real Sociedad endte imidlertid skuffende, da klubben rykket ned i sesongen 06-07. Kovačević fant nettet bare tre ganger denne sesongen, og var mye skadet.

Olympiakos sportsdirektør Ilija Ivic ønsket sin tidligere lagkamerat fra det serbiske landslaget med til Pireus, og ga Kovačević et kontraktsforslag. Noen dager senere signerte Kovačević. Hans første sesong i Hellas' største fotballklubb ble suksessfull, og Kovačević lå lenge an til å bli toppscorer i den greske superligaen. Også i Champions League scoret han tre mål, og var høyst delaktig i at klubben tok seg videre i turneringen. I februar 2008 signerte han en kontrakt som vil holde han i den greske havnebyen ut neste sesong. Da er planene at han skal avslutte karrieren i Serbia.

Darko Kovačević fikk totalt 55 kamper for det serbiske landslaget, og scoret 9 ganger. I Norge er han kanskje best kjent for å ha plantet albuen i ansiktet på Frode Johnsen under en landskamp i 2005.

## Referanser


## Eksterne lenker
*
Gerhard Munthe (1919–1997)

**Gerhard Frantz Wilhelm Munthe** (1919–1997) var en norsk bibliotekar. Han var riksbibliotekar, det vil si leder for Riksbibliotektjenesten, statens øverste organ for faglig dokumentasjon og fag- og forskningsbibliotek, fra 1975 til 1989.

## Referanser
Gianluca Vialli

**Gianluca Vialli** (født 9. juli 1964, død 6. januar 2023) var en italiensk fotballspiller og -trener. Han spilte for US Cremonese, UC Sampdoria, Juventus og Chelsea FC. Han var også manager i engelsk fotball.

## Klubb karriere
### Cremonese
Spilte i klubben fra 1980 til 1984 og fikk med seg 105 kamper og scoret 23 mål. Han vant ingen titler med klubben.

### Sampdoria
Kom til klubben i 1984. Vialli scoret den 13. september 1989 på Brann Stadion da Sampdoria slo Sportsklubben Brann 2-0 i en tidlig runde av Cupvinnercupen 1989/90. Sampdoria vant senere denne cupen. Året etter opplevde han selve høydepunktet i sin karriere da Sampdoria vant sitt første og hittil eneste seriemesterskap. Klubben ledet serien fra start til mål. Sampdoria hadde et utrolig godt lag, men Vialli var den store stjernen og ble toppscorer i Serie A den sesongen med 19 mål. I 1992 ble han den daværende dyreste spiller i verden da Juventus kjøpte han fra Sampdoria for 160 millioner kroner. Han spilte 223 kamper og scoret 85 mål for klubben.

### Juventus
Han spilte i klubben fra 1992 til 1996, men vant ikke noe med klubben før i 1995. Juventus tok «the double» og Vialli ble toppscorer. I 1996 fulgte de opp og vant Champions League. Finalen i Champions League ble hans siste kamp for Juventus. Da han dro til England hadde han 102 kamper og 38 mål i klubben.

### Chelsea
Han spilte tre sesonger i Chelsea, og var med på å vinne både Cupvinnercupen, FA-cupen og Ligacupen. Han spilte 58 kamper for klubben og scoret 21 mål.

## Landslaget
Vialli spilte 59 kamper på landslaget og scoret 16 mål. Han var med i Italias tropp under VM i 1986 og i 1990.

## Manager
### Chelsea
I 1998 ble han ansatt som spillende manager for Chelsea, og i 1999 sluttet han som spiller men fortsatte som manager. Chelsea tok med ham som manager titlene FA-cupen, Ligacupen, Cupvinnercupen. Da Chelsea vant Cupvinnercupen i 1998 så ble Vialli med en alder av kun 33 år og 308 dager den inntil da yngste manageren som hadde vunnet en stor europeisk tittel. I 2001 fikk han sparken fra Londonklubben.

### Watford
Han var manager i Watford sesongen 2001-02.

## Annet
I 2018 offentliggjorde han at han året før hadde hatt kreft, men at han var blitt frisk. I april 2020 opplyste han at han igjen hadde hatt kreft (denne gangen bukspyttkjertelkreft), men etter sytten måneders cellegiftbehandling var blitt erklært kreftfri. 6. januar 2023 døde han av sykdommen, 58 år gammel.

## Referanser


## Eksterne lenker
* 
* 
* 
*
Sejer – Se deg ikke tilbake

***Sejer – Se deg ikke tilbake*** er en norsk krim- og dramaserie om etterforsker Konrad Sejer som gikk på NRK1 i 2000. Handlingen tar utgangspunkt i drapet på en ung tenåringsjente. Liket av henne blir funnet ved et tjern. Hovedrollen som Konrad Sejer spilles av Bjørn Sundquist. Regien er ved Eva Isaksen. Serien er basert på Karin Fossums roman med samme tittel fra 1996.  

Serien ble belønnet med en Amanda i klassen beste dramatisk fjernsynsproduksjon, mens Sundquist vant en Amandapris i klassen beste skuespiller for rollen. Sundquist ble også kåret til beste TV-skuespiller i Gullruten 2000 mens serien ble nominert til beste TV-drama.

Serien ble i snitt sett av 850&nbsp;000. 

Serien ble også vist på svensk TV. Den gikk i reprise på NRK i 2006.

## Handling
Den 15 år gamle Annie Sofie Holland blir funnet drept ved et tjern i skogen. Førstebetjent Konrad Sejer og hans assistent, Jacob Skarre, settes på saken og starter avhørene av nærmeste familie og naboene i det lille samfunnet Lundeby. Etter hvert innser de at gjerningsmannen må være en som har full oversikt over stedet og befolkningen. Flere mistenkelige personer avhøres. De oppdager også dystre hemmeligheter om både jenta og hennes familie. 

## Rollebesetning
– utvalg
*Bjørn Sundquist – Konrad Sejer
*Christian Skolmen – Jacob Skarre
*Bjørn Skagestad – Johnas
*Jan Sælid – Raymond
*Grethe Ryen – Ada Holland
*Linn Skåber – Ingrid, Sejers datter
* Thomas Robertsen – Halvor
*Wenche Foss – Halvors farmor

## Se også
**[[Sejer – Djevelen holder lyset]]* (2002)
**[[Sejer – Elskede Poona]]* (2003)
**[[Sejer – Svarte sekunder]]* (2006)

## Referanser
Andrea Barzagli

**Andrea Barzagli** (født 8. mai 1981) er en italiensk tidligere fotballspiller.

29. januar 2011 ble det bekreftet at han er klar for italienske Juventus i Serie A.

11. mai 2016 skrev han under en ny kontrakt til 30. juni 2018 med Juventus.

## Landslaget
Under VM 2006 i Tyskland fikk han plass i startoppstillingen i kvartfinalen mot .

Han ble tatt ut i s EM-tropp til EM i Frankrike 2016.

Han ga seg på landslaget etter tapet mot Sverige i kvalifiseringen til VM 2018.

## Referanser


## Eksterne lenker
* 
* Spillerprofil (på Palermos offisielle nettsted)
Bruce Kulick

**Bruce Howard Kulick** (født 1953) er en amerikansk gitarist og medlem av bandet Grand Funk Railroad. Han er mest kjent for å ha vært gitarist i bandet KISS fra 1984 til 1996. 

## Kiss
Han tok over for Mark St. John på Animalize-turneen fordi St. John ikke lengre kunne spille på grunn av en sykdom. Hans bror, Bob Kulick, spilte gitar på KISS-vokalist Paul Stanleys soloalbum. Sangen «I Walk Alone» fra *[[Carnival of Souls: The Final Sessions]]* er den eneste sangen der Bruce synger hovedvokal.

I 2005 medvirket han også på det norske hardrockbandet Wig Wams cover av «I Was Made For Loving You» på CD-en *God of Thunder: Norwegian Tribute to Kiss*. I 2006 medvirket han også på sangen «It Snows In Hell» på den finske hardrocksgruppen Lordis nye plate, *[[The Arockalypse]]*.

Kulick har også gitt ut tre soloalbum og turnerer nå med bandene Grand Funk Railroad og Eric Singer Project.

## Diskografi
;Solo
* 2001 *Audio Dog*
* 2003 *Transformer*
* 2010 *BK3*

;Med Mike Katz, Guy Bois
* 1974 *KKB 1974*

;Med Billy Squier
* 1980 *Tale of the Tape*

;Med Blackjack
* 1979 *Blackjack*
* 1980 *Worlds Apart*

;Med The Good Rats
* 1981 *Great American Music*

;Med Michael Bolton
* 1983 *Michael Bolton*
* 1985 *Everybody's Crazy*

;Med KISS
* 1985 *[[Asylum]]*
* 1987 *[[Crazy Nights]]*
* 1989 *[[Hot in the Shade]]*
* 1992 *[[Revenge]]*
* 1993 *[[Alive III]]*
* 1996 *[[Kiss Unplugged]]*
* 1997 *[[Carnival of Souls: The Final Sessions]]*

;Med Union
* 1998 *Union*
* 1999 *Live in the Galaxy*
* 2000 *The Blue Room*
* 2005 *Do Your Own Thing* (DVD)

;Med Eric Singer Project
* 1998 *Lost & Spaced*
* 1999 *ESP*
* 2006 *Live in Japan*
* 2006 *[[Live at the Marquee]]* (DVD)

;Med andre artister (utvalg)
* 1989 Don Johnson: *Let It Roll*
* 1999 Graham Bonnet: *The Day I Went Mad*
* 2000 Eric Carr: *Rockology* (produsent)
* 2004 KISS Tribute *Spin The Bottle*
* 2004 Gene Simmons: *Asshole* 
* 2005 Bruce Kulick, Bob Kulick: *KISS Forever* (DVD)
* 2006 Lordi: *The Arockalypse*
* 2006 Paul Stanley: *[[Live to Win]]*
* 2008 Michael Schenker: *Doctor, Doctor – The Kulick Sessions*
* 2008 Led Box – The Ultimate Led Zeppelin Tribute: *[[Dazed and Confused|Dazed & Confused]]*

## Referanser


## Eksterne lenker
* 
* 
* 
*
Eric Singer

**Eric Singer** (født **Eric Doyle Mensinger**; 1958) er en amerikansk trommeslager og låtskriver, mest kjent som nåværende trommeslager for Kiss og som tidligere trommeslager for Black Sabbath. Singer er også en ofte benyttet studiomusiker. 

## Karriere
### Black Sabbath
Han startet sin profesjonelle karriere som trommeslager da han i 1984 turnerte med Lita Ford. Veien var kort fra Ford til hennes mann, Tony Iommi, som ville at Singer skulle spille på hans soloalbum. Dette prosjektet ble etter hvert til Black Sabbath-albumet *[[Seventh Star]]*. Singer spilte også på det neste albumet til Black Sabbath, *[[The Eternal Idol]]* i 1987. 

Han spilte med blant andre Gary Moore og Alice Cooper, men tok over som trommeslager i Kiss da Eric Carr døde av kreft i 1991. Han ble enstemmig valgt som erstatter etter at han hadde vært trommeslager på Paul Stanleys soloturné i 1989. 

### Kiss
I 1996 ble Kiss' opprinnelige medlemmer gjenforent og Eric Singer måtte dermed forlate bandet til fordel for Peter Criss. Han startet da sitt eget band, Eric Singer Project, samtidig som han var aktiv både som studiomusiker og som turnémusiker for andre artister. 

Da Criss forlot Kiss igjen i 2001 ble Singer spurt om han ville komme tilbake, noe han takket ja til. Han spiller nå igjen i Kiss, og benytter *The Catman*-kostymet under konserter.

Han turnerte også med Queen-gitarist Brian May på *Another World*-turnéen i 1998. Han erstattet da Cozy Powell som døde i en bilulykke 5. april 1998.

## Referanser


## Eksterne lenker
* 
* 
* 
*
Elverum stasjon

**Elverum stasjon** er en jernbanestasjon for både Rørosbanen og Solørbanen. Stasjonen ligger på Vestad, dvs på vestsiden av Glomma, en kilometer fra Elverum sentrum. Den opprinnelige stasjonen lå ca. 300 meter lenger sørøst og ble åpnet i 1862 da jernbaneforbindelsen Hamar &ndash; Grundset ble fullført. Den første stasjonsbygningen ble tegnet av Georg Andreas Bull.

Dagens stasjonsbygning er tegnet av arkitekten Paul Armin Due og ble bygget til Solørbanens åpning i 1913. Stasjonsbygningen var på Hedmarks liste over nomineringer til Århundrets byggverk 1905–2005. Stasjonen er betjent av Bane NOR. Ombygging til skysstasjon var ferdig i 2012. Fra Elverum stasjon til Oslo S er det 158,38&nbsp;km. 

## Referanser


## Litteratur
* 
* 

## Eksterne lenker
UV

**UV** kan referere til:

* Ultrafiolett stråling, visse bølgelengder for lys og elektromagnetisk stråling
** UV-indeks, måleskala for hvor stor fare det er for å bli solbrent av ultrafiolett stråling
** UV-belysning, også kalt Blacklight eller diskolys
** UV-sterilisering, bruk av sterk ultrafiolett stråling for desinfisering
* Unge Venstre, ungdomspartiet til Venstre
* Det utdanningsvitenskapelige fakultet ved Universitet i Oslo
Goldstar

**Goldstar** (hebraisk: **גולדסטאר**) er et israelsk øl som har blitt brygget siden 1950-årene. Det er et mørkt fatøl. Goldstar inneholder 4,9 % alkohol. Brygges av Tempo Beer Industries Ltd..

## Eksterne lenker
*
Hanoi Rocks

**Hanoi Rocks** var en finsk rockegruppe etablert i Helsinki i 1979 av vokalist og saksofonist Michael Monroe (Matti Fagerholm), gitarist Nasty Suicide (Jan Stenfors), gitarist Stefan Piesnack, bassist Nedo og trommeslager Peki Sirola. Bandet hadde sin storhetstid på 1980-tallet.

Piesnack, Sirola og Nedo ble i 1980 erstattet av gitarist Andy McCoy (Antti Hulkko), bassist Sam Yaffa (Sami Takamäki) og trommeslager Gyp Casino (Jesper Sporre). I 1981 flyttet de til Stockholm og i 1982 til London for å dra nytte av musikkmiljøene i disse byene. Senere dette året ble Casino sparket og erstattet av Razzle (Nicholas Dingley). Gruppa splittet første gang opp i 1985 på grunn av dødsfallet til trommeslageren Nicholas «Razzle» Dingley. Vokalist Michael Monroe og gitarist Andy McCoy fra originalbesetningen begynte å spille sammen igjen i 2002 og brukte navnet Hanoi Rocks fram til bandets siste konsert i Helsingfors 12. april 2009.

## Personell
### Siste medlemmer
* Michael Monroe – vokal, keyboard, piano, saksofon, munnspill, harpe (1979-1985, 2002&ndash;2009)
* Andy McCoy – gitar, bakgrunnsvokal (1980-1985, 2002&ndash;2009)
* Conny Bloom – gitar (2004&ndash;2009)
* Andy «A.C.» Christell – bass (2004&ndash;2009) 
* George Atlagic – trommer, perkusjon (2008&ndash;2009) 

### Tidligere medlemmer
**Gitarister**
* Nasty Suicide (1979–1985)
* Stefan Piesnack (1979–1980)
* Costello Hautamäki (2002–2004)

**Bassister**
* Nedo (1979–1980)
* Sami Yaffa (1980–1985)
* René Berg (1985)
* Timpa (2002–2004)

**Trommeslagere**
* Peki Sirola (1979–1980)
* Gyp Casino (1980–1982)
* Razzle (1982–1984)
* Terry Chimes (1984–1985)
* Lacu (2002–2008)

## Diskografi
* *[[Bangkok Shocks, Saigon Shakes, Hanoi Rocks]]* (1981)
* *[[Oriental Beat]]* (1982)
* *[[Self Destruction Blues]]* (1982)
* *[[Back to Mystery City]]* (1983) #87 UK 
* *[[Two Steps from the Move]]* (1984) #28 UK #49 JPN
* *[[Twelve Shots on the Rocks]]* (2002) #5 FIN #27 JPN
* *[[Another Hostile Takeover]]* (2005) #5 FIN # 51 JPN
* *[[Street Poetry]]* (2007) #6 FIN #41 SWE

## Videografi
* *All Those Wasted Years* – The Marquee Club
* *TNT – The Nottingham Tapes* – Nottingham Rock City
* *A Day Late, A Dollar Short* promo

## Referanser


## Eksterne lenker
* 
* 
* Offisiell Myspace-side
* Hanoi Rocks diskografi-nettsted

### Intervjulenker
* Intervju med Michael Monroe på Trilogy Rock (Spania)
* Andy McCoy-intervju på WickedInfo.com
* Videointervju med Michael Monroe på baconmusic.co.uk
Lesjaskog

**Lesjaskog** er en skolekrets og et kirkesogn i Lesja kommune i Innlandet fylke. Lesjaskog stasjon er et tidligere stoppested langs Raumabanen. Lesjaskog ligger lengst nord i Gudbrandsdalen, og er en fjellbygd der landbruk frem til nå har vært viktigste næringsvei. 

Klimaet så nær fjellet er lite egnet til kornproduksjon, så her er det sauehold og storfe med melk- og kjøttproduksjon som er dominerende. Saueholdet har de siste 20 årene vært sterkt plaget av at jerv dreper og lemlester store mengder lam i løpet av sommeren når dyrene går på fjellbeite. Melkeproduksjonsbrukene er i ferd med å bli færre fordi bruk blir slått sammen eller leid ut til andre. En del av innbyggerne er sysselsatt i offentlig tjenesteyting, industri og transport.

Lesjaskogsvatnet ligger 612 meter over havet og har utløp i begge ender. Det ligger på vannskillet mellom øst og vest. Det er Rauma som renner vestover og Gudbrandsdalslågen som renner østover.

## Kulderekord

Lesjaskog innehar kulderekorden for Oppland fylke på - 45,0 grader, satt den 6. januar 1982.

## Referanser
Hatem Trabelsi

**Hatem Trabelsi** (født 1978) er en tunisisk tidligere fotballspiller som har spilt for blant annet Sfaxien, Ajax, Manchester City og Al-Hilal.

## Meritter
****
* A-landskamper: 59 stk
* Med i VM i fotball 2006, 2002 og 1998.
**[[Ajax Amsterdam]]**
* Seriemester: 2001/02, 2003/04
* Cupmester: 2001/2002, 2005/2006
* Nederlandsk supercup: 2001/2002, 2004/2005

## Karriere som spiller
Oppdatert 1. juli 2006

* Inklusive nasjonale cuper, UEFA-cup og Mesterligaen

## Referanser


## Eksterne lenker
*
Måker (film)

***Måker*** er en norsk film fra 1991. Regien er ved Vibeke Løkkeberg. I hovedrollene spiller Helge Jordal og Vibeke Løkkeberg

## Handling
En skipsrederfamilie settes på bar bakke etter en, for deres livsmønster, katastrofal konkurs. De tar tilflukt i et sommerparadis ute i havgapet hvor hjemmebrenning og smugling råder grunnen. Kjærligheten og kunsten ofres når den tuberkuløse skipsrederen vil gjenopprette sin ødelagte samfunnsposisjon og den borgerlige idyllen. Ofrene blir barna og deres liv og kjærlighet.

## Eksterne lenker
*
Havet stiger

***Havet stiger*** er en norsk dystopisk postapokalyptisk dramafilm fra 1990 regissert av Oddvar Einarson. I hovedrollene spiller Gard B. Eidsvold og Petronella Barker. Innspillingen fant sted i Warszawa, og de polske medarbeiderne både framfor og bak kamera bidrar til å skape særegne stemninger.

Filmen fikk blandet kritikk ved premieren i 1990, men selv de anmelderne som beskyldte filmen for å være en pueril dommedagsfantasi berømmet dens uvanlige form og poetiske stemninger.

## Handlingen
I en stor tom bygning har en ansamling mennesker forskanset seg etter «Den Store Katastrofen». De høye veggene, med sine rader av vinduer, er blitt en fortvilet beskyttelse mot livet utenfor.

I dette lukkede systemet befinner nordmannen «Heiki» seg, sliten og desillusjonert etter en lang reise gjennom et sammenrast Europa. Hit kommer også «Susanne», en forkommen engel som formidler noen merkelige og fanatiske idéer fra en mystisk sekt som kaller seg «God's Voice» (*Guds stemme*).

## Skuespillere
* Gard B. Eidsvold som Heiki
* Petronella Barker som Susanne.
* Piotr Bajor som Walter.
* Filip Centkowski som Ivan
* Agata Kalinska som datteren til Viola.
* Jerzy Kryszak som Happy
* Mieczyslaw Moranski som Gus.
* Marciej Orlos som Malek
* Agata Owczarek som Mira
* Katia Paliwoda som Katia Paliwoda.
* Anna Romantowska som Agnes.
* Dorota Stalinska som Wanda
* Marcin Tronski som Zar.
* Marek Walczewski som Horvat.
* Piotr Witkowski som Agitator

## Eksterne lenker
*
Saunet Sparell

**Saunet Sparell** (født 1. januar 1971 i Addis Abeba i Etiopia) er en svensk skuespiller og artist som hadde rollen som Nadia Selam Tefari i den norske såpeserien Hotel Cæsar. Hun har også vært med i den svenske eurodance-gruppen *Basic Element*.

I 1995 ga hun ut singelen «The Ride». Hun har også hatt vokalen på singelen «Deep Under» i 97, sammen med DJ-en The Saint fra Skodje.

## Eksterne lenker
* 
*
Disko (andre betydninger)

**Disko** kan sikte til

*Disko (øy), utenfor Grønland
*Disco (også skrevet *disko*), musikksjanger
**[[Diskotek]]*, annet ord for nattklubb
*Disko (LPS-sang), slovensk sang fra 2022
Oleksandr Sjovkovskyj

**Oleksandr Volodymyrovytsj Sjovkovskyj** (ukr.: Олександр Володимирович Шовковський, født 2. januar 1975 i Kyiv) er en ukrainsk tidligere fotballspiller.

Han har voktet målet for Dynamo Kyiv siden 1993 og spiller til vanlig på , der han er førstevalg i VM i fotball 2006. 
Sjovkovskyj er 191&nbsp;cm høy og veier 86&nbsp;kg.

## Referanser


## Eksterne lenker
*
Tangsprell

**Tangsprell** (Pholis gunnellus) er en fisk som lever ned til hundre meters dyp. Kroppen er slank og blir ca. 25 cm. lang. Den har mellom 9 og 13 flekker langs ryggfinnen.

Gytetiden er i januar-februar. De 80-200 eggene legges i klaser. Fisken har yngelpleie.

Grunnen til at den blir kalt for tangsprell er at den ofte legger seg under steiner eller inni fuktig tare, hvis skjulestedet blir tatt bort spreller så fisken for å komme seg bort.

## Referanser




## Eksterne lenker
*
Hesjerocken

**Hesjerocken** er en tre dagers utendørs non-profit rockefestival. Den finner som regel sted den tredje helgen i august. Festivalen arrangeres på Lyngåsen gård utenfor Skien og gården drives til daglig som en økologisk drevet gård med urter og sauer. 

Festivalen ble arrangert for første gang i 2001, med utgangspunkt i et bryllup året før. Hele festivalen er drevet på et dugnadsbasert idealistisk grunnlag hvor hverken arrangører eller artister får betalt.

Festivalen har en undergrunnsprofil og har 300-400 besøkende hvert år. Blant artistene som har spilt der er bl.a.: Bøyen Beng, Surferosa, Ras Nas, Raggabalder, Groundation Movement, Eric Andersen, Mohammed, Tömmermenn, Lame Ducks, Kaja Bø m.fl.

## Eksterne lenker
* Hesjerocken.no
Júlio César Soares Espíndola

**Júlio César Soares de Espíndola** (født 3. september 1979 i Rio de Janeiro), vanligvis kjent som **Júlio César**, er en brasiliansk tidligere fotballspiller.

Han spilte for den lokale klubben Flamengo i seks år. I august 2005 signerte han en treårskontrakt med Inter. Han erstattet Francesco Toldo som førstevalg, og spilte flere glimrende kamper. Sommeren 2012 gikk han til QPR på en fireårskontrakt til en verdi av €2.5 millioner i året.

Júlio César har spilt 78 kamper for Brasils landslag, og var med på å vinne Copa América i 2004. Han har deltatt i tre VM-sluttrunder som del av den brasilianske troppen: 2006 i Tyskland, 2010 i Sør-Afrika og 2014 på hjemmebane i Brasil.

## Meritter
;Flamengo
* Campeonato Carioca: 1999, 2000, 2001, 2004
* Copa dos Campeões: 2001
* Taça Rio: 2000
* Taça Guanabara: 1999, 2001, 2004
;Internazionale
* Serie A: 2005–2006, 2006–2007, 2007–2008, 2008–2009, 2009–2010
* Coppa Italia: 2005–2006, 2009–2010
* Supercoppa italiana di calcio: 2005, 2006, 2008
* Mesterligaen: 2009/2010
;Brasil
* Copa América: 2004
* Confederations Cup: 2009

## Referanser


## Eksterne lenker
* 
* 
*
José Azevedo

**José Bento Azevedo Carvalho** (født 19. september 1973 i Vila do Conde) er en portugisisk tidligere profesjonell syklist.

Hans største meritter er en femteplass sammenlagt i Giro d'Italia i 2001, sjetteplass i Tour de France 2002 og femteplass i Tour de France 2004.

## Lag
* Recer-Boavista (1994–1995)
* Maia-MSS (1996–2000)
* ONCE (2001–2003)
* Discovery Channel (2004–2006)
* Sport Lisboa e Benfica (2007–2008)	

## Referanser


## Eksterne lenker
*
Johan P. Lunde

**Johan Peter Lunde** (1866–1938) var en norsk teolog. Han var biskop i Oslo bispedømme 1922–1937.

Lunde var utdannet cand.theol fra Universitetet i Oslo. Gjennom sine mange prekener for barn, ble Lunde kjent som barnebiskopen. Hans prekensamlinger for barn blir fortsatt benyttet i det kristne barne- og ungdomsarbeidet mange steder i Norge. Han var blant annet president i verdens søndagsskoleforbund. Hans sang *Gud vil jeg skal være et solskinnsbarn* synges fremdeles. 

«Barnebispen» hadde ikke selv noen barn. Han var gift en kort tid som ung prest, og etter at hans kone døde, levde han enslig resten av livet.

## Heder
Johan Lunde ble utnevnt til kommandør av 1. klasse av St. Olavs Orden 1929, og han var kommandør av den svenske Nordstjärneorden.

## Bøker
* 1936 - *Den Bibelske Historie : Hva Gud har gjort forat verden kan bli frelst* E-bok

## Referanser


## Eksterne lenker
* Johan Lunde i Norsk biografisk leksikon
Fernando Meira

**Fernando José da Silva Freitas Meira** (født 5. juni 1978 i Guimarães) er en portugisisk fotballspiller. Han spiller for den spanske klubben Real Zaragoza. Han spiller også på , og var blant annet med i troppen under VM 2006 i Tyskland.

## Referanser


## Eksterne lenker
*
Nuno Valente

**Nuno Jorge Pereira da Silva Valente**, kjent som **Nuno Valente** (født 12. september 1974 i Lisboa) er en portugisisk tidligere fotballspiller. Valente valgte å legge opp etter kontrakten med Everton gikk ut.

Han har tidligere spilt for Sporting Lisboa og FC Porto.

## Referanser


## Eksterne lenker
*
Luís Miguel Brito

**Luís Miguel Brito Garcia Monteiro** (født 4. januar 1980 i Lisboa), bedre kjent som **Miguel**, er en portugisisk tidligere fotballspiller. Han spilte sist for Valencia CF frem til 2012 og , som han debuterte for mot  12. februar 2003. Miguel spilte for Portugal under EM 2004, der Portugal tapte for  i finalen.

I august 2004, mens han spilte for SL Benfica, ble Miguel koblet til en overgang til Juventus, men det ble aldri noe av klubbskiftet.

I juli 2005 kom ikke Miguel tilbake etter en ferie, idet han hevdet at kontrakten med Benfica var ugyldig. Det endte med at han gikk til spanske Valencia CF, der han spilte frem til 2012 da han la opp som aktiv fotballspiller.

## Referanser


## Eksterne lenker
*
Kvinner i Nepal

Per tidlig 1990-tall var **kvinner i [[Nepal]]** generelt underordnet menn i praktisk talt alle sammenhenger i livet. Nepal var et strengt patriarkalsk samfunn.

Kvinners relative status varierte imidlertid fra en etnisk gruppe til en annen. Kvinner i tibeto-nepalske samfunn hadde generelt bedre status enn kvinner fra de etniske gruppene pahari og newar.

Bare 1/4 av lærerne i Nepal er kvinner. Tre ganger så mange menn som kvinner får behandling for tuberkulose.

Kvinner som får barn med en ukjent far, får barn som ikke har statsborgerskap i Nepal. Det er et gammalt krav fra kvinnebevegelsen å få likestilt barn av enslige mødre med andre barn. Sommeren 2006 ble antallet nepalere uten statsborgerskap fordi de er født av en ugift mor, anslått til mellom 1 og 4 millioner.

Kvinner er ansatt i offentlig tjeneste i mye mindre målestokk enn ellers i tilsvarende deler av Asia. Ifølge et dokument fra Verdensbanken utgjør kvinner under 8&nbsp;% av offentlige funksjonærer, og 4&nbsp;% på ledernivå.

## Referanser


## Eksterne lenker
* Feminisme og religion blant hinduer i Nepal Oversatt artikkel av *SANJAYA DHAKAL* fra *Spotlight Magazine* – Kathmandu, Nepal 6. mars 2006.
* Passe skikkelig, passe moderne, passe villig. Om unge kvinners alkoholbruk i Kathmandu, Nepal Solveig Holmedal Ottesen - hovedoppgave fra Universitetet i Oslo, Sosialantropologisk institutt 2005.
* Alkoholens rolle i Nepal. Av Anders Slaatsveen Artikkel om alkoholproblemer med stoff om kvinners problemer og kvinnebevegelsens rolle. 15. juni 2001.
* Vandring i Nepal – Kvinneliv Kort artikkel fra en trekker med konsentrert informasjon om kvinneproblemer. Bygd på en tur i 1993.
* Anemi blant gravide i Nepal Presentasjon av avhandling av Gunnar Tschudi Bondevik. Tidsskrift for Norsk Lægeforening 2001.
* Girl spending childhood in prison (På engelsk) Fra Ekantipur 31. juli 2006.
* Campaign to be launched against 'Chhaupadi system' (På engelsk) Nepals Kvinneministerium og norsk Redd Barna lanserer kampanje mot diskriminering av menstruerende kvinner. Nyhetsartikkel fra Nepal News, 12. august 2006.
Skytsverge

En **skytsverge** (engelsk: Patronus) er en avansert trylleformel, brukt i serien om Harry Potter. En skytsverge gir en beskyttende kraft mot desperanter og våder. For å utføre en skytsverge må en bruke formelen *Forvento Vergum*, men samtidig tenke på et lykkelig, godt og sterkt minne i ens liv. Jo kraftigere minnet er, jo kraftigere blir skytsvergen. Formen på en skytsverge er et dyr som varierer fra trollmann til trollmann. Hva slags dyr hver enkelt trollmann har, kan forbindes med vedkommende som bruker formelen. Harry Potter selv har en kronhjort-bukk, fordi faren hans var en animagus som hjort. Alle skytsverger er sølvfarget.  

Harry Potter lærte denne formelen allerede i tredjeklasse, av professor Remus Lupus, da Galtvort var omringet av desperanter hele skoleåret. Harry har brukt den flittig i årenes løp, og har lært den videre til alle medlemmene av Humlesnurrlegionen, som dukket opp i *[[Harry Potter og Føniksordenen]]*. Hermine Grang har en oter som skytsverge.
Hélder Postiga

**Hélder Manuel Marques Postiga** (født 2. august 1982 i Vila do Conde) er en portugisisk tidligere fotballspiller. Han spilte også for det portugisiske landslaget.

## Spillerkarriere
Postiga har tidligere hatt en periode i FC Porto, hvor han blomstret stort, og i 2003 gikk han til Tottenham i England. Han fant seg ikke til rette i Premier League, og returnerte til Porto etter en sesong. 

I januar 2006 gikk han til Saint-Étienne, og overbevisende spill her sikret Postiga en plass i  til VM 2006 i Tyskland. Etter returen til FC Porto, har Postiga høsten 2006 igjen funnet formen som gjorde han til den ettertraktede spilleren før overgangen til hans favorittlag, Tottenham, i 2003. Han endte på elleve mål totalt i den portugisiske serien, hvilket plasserte ham på fjerdeplass på ligaens toppscorerliste i 2007.

I høstsesongen 2007 slet Postiga med skader og mangel på spilletid, hvilket førte til at han ble lånt ut med opsjon på kjøp til Panathinaikos. Her står han med 2 mål på 9 kamper. Postiga ble i mai 2008 tatt ut i Portugals tropp til EM i Sveits/Østerrike. Her skal han kjempe med Nuno Gomes og Hugo Almeida om spissplassen.

Den 1. juni 2008 signerte Postiga en treårskontrakt med Sporting Lisboa, med en overgangssum på 2 og en halv million euro. FC Porto eier fortsatt 50 % av Postiga, og hvis Sporting ønsker fullt eierskap over spissen må de ut med nye 2 og en halv million euro.

## Referanser


## Eksterne lenker
*
Kjelle ungdomsskole

**Kjelle ungdomsskole** var en ungdomsskole i Tønsberg kommune i Vestfold som var i bruk fra 1962 til 2006, da den ble nedlagt. Skolen lå i Kjellelia rett nord for Kjelleolla og Frodeåstunnelen gjennom Frodeåsen utenfor Tønsberg sentrum. Bygningene ble revet i juni 2013.

## Historie
Kjelle ungdomsskole stod ferdig 22. januar 1962. Den hadde da kostet nesten fire millioner kroner. Skolen åpnet som Norges femte og Vestfolds første ungdomsskole samme høst. Den tok imot elever fra barneskolene på Barkåker, Jareteigen, Sem og Eik i Sem kommune. Etter hvert sluttet en med å sende nye ungdomsskoleelever fra Sem til Kjelle, de fortsatte isteden på enhetsskolen på Sem. Sem kommune ble for øvrig slått sammen med Tønsberg kommune i 1988.

Kjelle ungdomsskole ble etter hvert så nedslitt at kommunen bestemte å bygge ny skole, og Kjelle ble nedlagt 22. juni 2006. Elevene og lærerne fortsatte i den nybygde Kongseik ungdomsskole på Eik fem kilometer unna.

I løpet av 44 år var i alt 3&nbsp;500 elever og 200 lærere innom Kjelle ungdomsskole.

I 2006 kjøpte Tønsberg kommune den 20 mål store skoletomta av grunneieren stamhuset Jarlsberg for ti millioner kroner. Bruken av området var tidligere låst til skoleformål i festekontrakten med stamhuset, og kommunen kan etter kjøpet regulere tomta til et annet formål enn skole, for eksempel attraktive boligtomter.

## Referanser


## Eksterne lenker
* Om Kjelle ungdomsskoles tilblivelse
* Gravøl for Kjelle
* Kongseik ungdomsskole
Sebastian Lang

**Sebastian Lang** (født 15. september 1979 i Sonneberg) er en tysk tidligere profesjonell syklist.

Han vant blant annet to etapper under Rheinland-Pfalz-Rundfahrt i 2002. I 2003 vant han Danmark rundt.

I 2011 var han den eneste som fullførte alle tre Grand Tours. Etter sesongen la han opp.

## Lag
* Team Gerolsteiner (2002–2008)
* Silence-Lotto (2009–2011)

## Eksterne lenker
* 
*
Liste over byer i Kroatia

En tettbebyggelse har status som by i Kroatia (*grad*) hvis et av følgende vilkår oppfylles:
# Er et fylkesadministrasjonssenter
# Har mer enn 10 000 innbyggere
# Har fått bystatus ved særskilt vedtak

Siden 1997 har Kroatia hatt 125 byer:
Kwanza

**Kwanza** eller **Cuanza** er  en elv i Angola. Den renner ut i Atlanterhavet noe sør for hovedstaden Luanda.

Den har sine kilder i nærheten av Mumbue på rundt 1450 moh på Bié-høylandet i det sentrale Angola. Derfra renner den nordover gjennom provinsen *Bie*, så videre i nordvestlig retning som grenseelv mellom provinsene  *Bie* og *Malange*, og deretter mellom *Cuanza Sul* og *Malange*, og deretter – i vestlig retning – mellom *Cuanza Sul* og *Bengo*, før den renner gjennom provinsen  *Cuanza Norte*. Så munner den ut ca. 50 km sør for Luanda ved Barra do Cuanza. 

Det nedre løp av elven kan i en strekning på 250 km trafikkeres med skip. Så kommer et vannkraftverk ved  Dondo hvor Cambambedemningen er anlagt. Elven har også nok et større reservoar,  Capandademningen. Planer om et ytterligere vannkraftverk finnes. 

## Se også
*Angolansk kwanza
Armando Teixeira

**Armando Gonçalves Teixeira** (født 1976) bedre kjent under artistnavnet ***Petit***, er en franskfødt portugisisk fotballtrener og tidligere fotballspiller som er hovedtrener for den brasilianske klubben .

Han spilte i perioden 2001 til 2008 også for , hvor han til slutt fikk 57 kamper og fire mål. Han fikk kallenavnet *Petit* fordi han var så liten, og fordi han var født i Frankrike.

## Referanser


## Eksterne lenker
*
Liste over øyer i Kroatia

## Øyer ved Kroatias nordkyst
* Brijuni
* Krk 
* Plavnik
* Cres
* Lošinj
* Ilovik
* Unije
* Susak 
* Prvić
* Goli otok 
* Rab
* Pag 
* Olib
* Silba
* Premuda
* Ist
* Molat

## Nordlige [[Dalmatia]]
* Vir
* Dugi Otok 
* Ugljan
* Iž
* Pašman
* Kornati
* Murter
* Zlarin
* Sestrunj
* Skarda

## Sentrale og sørlige Dalmatia
* Čiovo
* Drvenik
* Šolta
* Brač 
* Hvar 
* Vis 
* Biševo
* Brusnik
* Svetac
* Korčula
* Lastovo
* Mljet
* Elafitiøyene – Koločep, Lopud, Šipan
* Lokrum
* Palagruža
* Žirje
* Žut

## De ni største øyene
Međimurje

**Međimurje fylke** *(Medjimurje)* *([[kroatisk]]: Međimurska županija)* er et fylke i Kroatia, beliggende mellom elvene Mur og Drava. Det ligger helt nord i regionen det sentrale Kroatia, og grenser mot nabolandene Slovenia i vest og nord, og Ungarn i nordøst. I syd grenser det mot fylkene Varaždin og Koprivnica-Križevci. Den største byen og fylkeshovedstad er Čakovec, andre byer er Prelog og Mursko Središće.

Navnet betyr bokstavelig *mellom-Mur-land*.

## Administrativ inndeling

Međimurje fylke er inndelt i 3 byer og 22 kommuner.

Byer:
* Čakovec
* Mursko Središće
* Prelog
Kommuner:
* Belica
* Dekanovec
* Domašinec
* Donja Dubrava
* Donji Kraljevec
* Donji Vidovec
* Gori
* Gornji Mihaljevec
* Kotoriba
* Mala Subotica
* Nedelišće
* Orehovica
* Podturen
* Pribislavec
* Selnica
* Strahoninec
* Sveta Marija
* Sveti Juraj na Bregu
* Sveti Martin na Muri
* Šenkovec
* Štrigova
* Vratišinec

## Eksterne lenker
*
For dagene er onde

***For dagene er onde*** er en norsk spillefilm fra 1991 etter Anne Karin Elstads roman. Filmen er en intens fortelling om framvekst av ondskap og dens ødeleggelser. Regien er ved Eldar Einarson. Hovedrollene spilles av Anne Krigsvoll og Pål Skjønberg.

## Handling
Norsk-amerikaneren Robert kommer tilbake til hjembygda etter mange år i utlandet. Han får et nært og fortrolig forhold til den 36 år gamle Hildegunn som er gift med Tore.

Hildegunn er filmens sentrale person. Hennes varme forhold til Robert skaper snart reaksjoner hos bygdefolket, men Hildegunn ser ikke den destruktive spenningen som vokser fram.

## Skuespillere
* Anne Krigsvoll som Hildegunn
* Pål Skjønberg som Robert
* Bjørn Sundquist som Tore
* Iren Reppen som Anne.
* Joachim Cossais som Anders
* Jeppe B. Larsen som Knut.
* Jack Fjeldstad som Gammel-Anders
* Grete Nordrå som Ane
* Sven Nordin som Hallvard
* Hildegun Riise som Kjersti.
* Kaare Kroppan som Ola.
* Liv Thorsen som Ragna.
* Lars Øyno som Henrik.
* Merete Moen som Hilda.
* Vidar Sandem som Per.
* Anders Kippersund som Sogneprest
* Reidar Aarsand som Trekkspiller

## Eksterne lenker
*
Prolog i Tour de France 2006

## [[Strasbourg]] - [[Strasbourg]]
***Etappe:** Prolog
***Dato:** 1. juli 
***Lengde:** 7,1 km
***Norske resultater:**
:1. Thor Hushovd
***Gjennomsnittshastighet:** 51,42 km/t

## Info

Thor Hushovd vant etappen og sikret seg den gule ledertrøyen for andre gang i sin karriere.

## Resultatliste

## Eksterne lenker
* Fullstendige resultater
Hilmo

**Hillmo**, eller **Hilmo**, er ei grend som ligger lengst nord i Tydal. Navnet Hilmo kommer av det norrøne ordet hjallr som betyr avsats, platå eller hylle. Her bor ca. 30 mennesker fordelt på fire garder. I tillegg til gardsbruka har bedrifter som Hilmo Handlaft (handlafta hytter og hus) og Tydalskjøtt (kjøttforedling etter tradisjonelle metoder) tilhold i Hilmogrenda.

## Gardene
Det er idag fire garder som er i drift i Hilmo. Det er Kvernmoen (Hilmo Nedre), Neergarden (Hilmo Nordre) og Aunet, som driver med mjølk og kjøttproduksjon og Hilmo Øvre som driver med kjøttproduksjon og kjøttforedling. På den opprinnelige Hilmogarden (Øvergarden) bodde den kjente åkleveverksen Berit Hilmo (1766-1859). Denne gården er i dag bebodd, men leier bort dyrkamarka til naboer. Gullbrekka blir i dag benytta som fritidsbolig, mens Hilmohaugen er et kommunalt bygdatun, slik det framsto på 1800-tallet. Tidligere garder man i dag bare finner få spor av, er Pættersbakken (husmannsplass under Neergarden), Arnebakken og Hilmogjardet (husmannsplasser under Hilmo (Øvergarden).

## Utmarka
Hilmomarka omfatter området mellom Litj-Hynna og grensa mot Selbu og mellom Nea og Bokkhåmmårfjellet. Hilmogardene har setervoller både på Movollen (Hilmo og Aunet), Hyllingvollen (Hilmo øvre) og ved Usmesjøen(Kvernmoen og Neergarden). Tidligere var det også setervoller ved Granlund, Hynnøyan, Digeråsen, Skørbergåsen og Stugguvolldalen. Utmarka eies i hovedsak av Tomas Angels Stiftelser, mens Hilmogardene kun eier mindre biter rundt gardene og setervollene. To naturreservat ligger på Hilmomarka: Hilmoskogen barskogreservat ved Movollen og Stormyra våtmarksreservat, som ligger rett ovenfor grenda.

## Referanser


## Litteratur
*
Eldar Einarson

**Eldar Einarson** (født 8. mai 1947) er en norsk filmskaper og forfatter.  

Etter fullført maskinisteksamen mønstret han av som sjømann på slutten av 1960-tallet for å begynne som scenearbeider/skuespiller ved Scene 7 og Riksteatret. 

Fra 1972 til 1982 lagde han over tretti  dokumentarfilmer  for NRK.  På spillefilmsiden har han vært både kameraoperatør, innspillingsleder, produksjonsleder, produsent, manusforfatter og regissør. I perioden 1982 til 1985 var Einarson tilknyttet Kreditkassens filmselskap Movieteam a/s og produserte film og video for næringslivet. 

I 1975 debuterte han som spillefilmregissør  med *[[Faneflukt (film)|Faneflukt]]* etter eget originalmanus. Etter det fulgte *[[Kosmetikkrevolusjonen]]* (1977) og *[[Pakketur til Paradis]]* (1980), og til slutt *[[For dagene er onde (film)|For dagene er onde]]* (1991). Som forfatter debuterte han i 1999 med barneboken *Rotteøgleskogen*.

## Filmografi

* 1975 – *Faneflukt*
* 1977 – *Kosmetikkrevolusjonen*
* 1980 – *Pakketur til Paradis*
* 1991 – *For dagene er onde*

## Bibliografi

* *Rotteøgleskogen* &ndash; barnebok (1999)
* *Djevelens gap* &ndash; barnebok (2001)

## Familie
Eldar Einarson er sønn av karikaturtegneren Odd Einarson, og bror av filmskaperen Oddvar Einarson.

## Referanser


## Eksterne lenker
* 
* Biografi hos Smiling Banana Films
Komondor

**Komondor** (FCI #53) er en helhvit bruks-, hyrde og gjeterhundtype som er kjent for sin svært karakteristiske «mopplignende» pelsbehåring. Den er gigantstor og stammer fra Ungarn. I hjemlandet har den tradisjonelt fungert som vokterhund opp gjennom århundrene.

## Opprinnelse og alder
Man har antatt at Komondorens forfedre kom til Ungarn med madjarene helt på slutten av 800-tallet, men dette kan være feil. En annen teori er at den kom med kumanerne (også kalt vestlige kiptsjaker) på 1200-tallet, da disse flyktet vestover fra Tyrkia i en forsøk på å unngå mongolenes invasjon. Faktisk har denne teorien blitt forsterktet i senere tid, gjennom arkeologiske funn av hunder gjort i bosetninger etter kumanere. Funnene påminner sterkt om komondor og kuvasz, uten at dette kan endelig bekreftes. Navnet *komondor* (eller *komon-dor*) ble tolket som *kumanernes hund* av András Pálóczi-Horváth i 1989, noe som ytterligere forsterker den siste teorien.

Rasen må således trolig regnes som en etterkommer av de store hvite hundene som innvandret til Europa fra Asia gjennom migreringene østfra, men særlig mer vet man ikke om rasens opphav.

## Utseende, anatomi og fysikk
Komondor er en gigantstor svakt rektangulær hunderase med en svært karakteristisk helhvit pels, som minner om den puli og bergamasco har. Hele kroppen er rikelig dekket av lang, *lisse- eller mopplignende* pelsbehåring som er 20-27 cm lang på lendet, 15-22 cm på ryggen, over skuldrene og langs sidene av brystkassen, og 10-18 cm lang på hodet, halsen og nedover lemmene. Behåringen er grov i strukturen og sammentvinnet i lange, lisselignende strimler som ikke må flette seg med hverandre. Underullen er tynn og ullen. Pelsen må ikke børstes, men kun «ryddes/separeres» med fingrene. Separeringen starter man med i 8-måneders-alderen. Den skal heller ikke vaskes mer enn maksimalt to ganger om året.

Hannene blir omkring 80 cm i skulderhøyde og veier gjerne 50-60 kg, tispene blir cirka 70 cm høye og veier gjerne 40-50 kg.

## Bruksområde
Komondor er en god vokterhund og vakthund av natur. For de rette blir den også en meget god familiehund, kløvhund, trekkhund eller utstillingshund.

## Lynne og væremåte
Komondor er en hund for viderekomne. Dette er ingen kjælehund, men den er både lojal og hengiven eieren og skal være forsiktig omkring barn. Den krever mye plass og mosjon for å trives, og kan være både territorial og dominant.

## Eksterne lenker
* Klubben for ungarske vakt- og gjeterhund-raser
Riget

***Riget*** er en dansk miniserie på åtte episoder som gikk på DR i 1994. Seriens handling er lagt til det danske Rigshospitalet hvor det skjer en rekke merkelige og bisarre hendelser. Serien er skapt av Lars von Trier og er en sjangerblanding mellom komedie, grøsser, drama og såpeopera. Mesteparten av serien er filmet med håndholdt og ustødig kamera. Bildekvaliteten er kornete, og klippingen er grov. Alt dette er gjort bevisst for å få frem en uhyggelig stemning. 

Serien fra 1994 gikk på NRK1 i 1996. Den ble i 1997 etterfulgt av *[[Riget II]]*. I 2020 ble det kjent at Lars von Trier planla en tredje sesong med arbeidetstittel *[[Riget Exodus (TV-serie)|Riget Exodus]]*. Den tredje serien hadde premiere høsten 2022, og arbeidstittelen ble beholdt. 

## Handling
På Rigshospitalet i København er den gamle pasienten Sigrid Drusse (Kirsten Rolffes) innlagt. Drusse får høre noen merkelige lyder i sykehusets heissjakt. Lydene kommer fra et gråtende barn. Dette viser seg å være et spøkelse av en ung jente med navn Mary. Drusse forsøker å hjelpe Mary til himmelen, slik at hun slipper å leve et forbannet liv som et gjenferd. Serien har en rekke andre hendelser og sidefortellinger.

Blant andre personer vi møter i serien, er den svenske overlegen Stig Helmer (Ernst-Hugo Järegård). Han forsøker å kvitte seg med en rapport som kan sette hans legekarriere på spill. Han har nemlig gjort ungjenta Mona til en «hjernedød snørrunge», som han selv sier.

## Roller

## Oppfølgere
Trier og Arnfred regisserte også *[[Riget II]]* fra 1997. Allerede på 1990-tallet var det meningen at de skulle ytterligere en oppfølger, men ettersom skuespiller Ernst-Hugo Järegård døde i 1998, ble prosjektet lagt på is. Seriens andre hovedrolleinnehaver, Kirsten Rolffes, døde i 2000, og følgelig ble det lenge ansett at det var lite sannsynlig at det ville komme en tredje sesong. Høsten 2022 hadde imidlertid *[[Riget Exodus (TV-serie)|Riget Exodus]]* premiere.

Stephen King har laget en amerikansk nyinnspilling av ''Riget''.

## Referanser


## Eksterne lenker
* 
* Riket hos Den danske film database